Diana Gurtskaja

Diana Gurtskaja (gruusia keeles დიანა ღურწკაია (Diana Gurtskaia); sündinud 2. juunil 1979Diana Gurtskaja ametlik biograafia 2008. aasta Eurovisiooni lauluvõistluse lehel Suhhumis) on megreli rahvusest Gruusia-Vene pime laulja, Venemaa rahvakunstnik. 

Ta õppis Thbilisis pimedate koolis ning hiljem Moskvas Gnessinite-nimelises instituudis laulmist. Ta elab Moskvas. 

Ta valiti lauluga "Peace Will Come" Gruusia esindajaks 2008. aasta Eurovisiooni lauluvõistlusel. Laul tuli finaalkontserdil 11. kohale.

Ühiskondlik positsioon

1. märtsil 2014 kirjutas alla Venemaa kultuuritegelaste pöördumisele, mis toetas president Vladimir Putini poliitikat Ukrainas, sealhulgas Krimmis. 

Ta toetab Venemaa patriarhi Kirilli ideed keelata Venemaal abordid. 

Jaanuaris 2018 registreeriti Gurtskaja Putini usaldusisikuks 18. märtsil 2018 peetud presidendivalimistel. 

2018. aastal oli ta ka Sergei Sobjanini usaldusisik Moskva linnapea valimistel.

Isiklikku 

21. septembril 2005 abiellus ta advokaat Pjotr Kutšerenkoga (1977–2023), kes edutati juunis 2021 Venemaa kõrgharidusministri asetäitjaks ja kes suri 20. mail 2023, naastes tööreisilt Kuubalt.

Tunnustus
 2006 Venemaa Föderatsiooni teeneline kunstnik 
 2010 Sõpruse orden
 2014 Austuse orden
 2022 Venemaa Föderatsiooni rahvakunstnik

Viited

Kategooria:Gruusia lauljad
Kategooria:Eurovisioonil osalejad
Kategooria:Sündinud 1979